Ambasada e SHBA shpalli nismën "Act Now" për shoqërinë civile
Ambasadori Aleksandër Arvizu tha se zëri i qytetarit duhet të dëgjohet dhe se fusha e veprimit të shoqërisë civile është ngushtuar.
SHBA shpallën sot në Tiranë një nismë qytetare për të nxitur komunitetin dhe shoqërinë civile që të marrin pjesë në zgjidhjen e problemeve të vendit. Thelbi i nismës është që vetë qytetari duhet të veprojë që zëri i tij të dëgjohet. Ambasada e SHBA organizoi një takim me përfaqësues të organizatave joqeveritare, të cilat i ftoi të bashkëpunojnë në nismën “Vepro tani”. Ambasadori Aleksandër Arvizu, u bëri thirrje gjithë qytetarëve të bashkohen për të zgjidhur sfidat themelore që ka aktualisht vendi i tyre, si në mirëqeverisje, mjedis, arsim, shëndetësi etj. Ai shprehu shqetësim që hapësira e veprimtarisë së shoqërisë civile është ngushtuar, ndërsa problemet janë shtuar. - tha ambasadori Arvizu. Shkrimtari i njohur Ismail Kadare tha se i bashkohej kësaj nisme, sepse vjen nga një vend i madh aleat, i cili përkujdeset me përkushtim për mbarëvajtjen e Shqipërisë, sepse SHBA kërkon të zgjojë opinionin qytetar shqiptar në dobi të zgjidhjes së punëve dhe problemeve që po rëndojnë jetën e vendit. - tha zoti Kadare. Nismën e mbështetën edhe personalitete të jetës shqiptare si ish-presidenti Alfred Mosiu, veprimtarë dhe studiues të shumtë. Drejtuesi i Institutit për Studime Strategjike ndërkombëtare, Albert Rakipi, thotë se e mbështet këtë nismë që kërkon aktivizim të komunitetit dhe shoqërisë, sepse është një lëvizje kundër status quo-së dhe moszgjidhjes së problemeve. - tha ai. Ambasada e SHBA pritet të organizojë një seri veprimtarish përmes kësaj nisme në bashkëpunim me pushtetin vendor, organizatat joqeveritare dhe qarqet e biznesit për të rritur ndjeshmërinë e qytetarëve ndaj çështjeve aktuale më të mprehta dhe për të fuqizuar zërin dhe veprimin e tyre, pjesëmarrjen e tyre në gjetjen e zgjidhjeve.